Title: Presentació de la Unitat Didàctica
Course: La Línia del Temps > Section: La Línia del Temps

La Línia del Temps

- Nivell educatiu al qual s'adreça. Matèria, àrea, tema.
- Context d'impartició (curs virtual, reforç a un curs presencial, lloc de trobada virtual, etc.)
- Objectius didàctics / Competències
- Recursos. Relació de recursos que posareu a l'abast de l'alumnat
- Activitats. Propostes d'activitats per desenvolupar.
- Criteris d'avaluació

Adreçat a alumnes de quart de primària per reforçar l'àrea de medi, concretament medi social, apartat d'història.

Aquest curs està pensat per reforçar el temari donat a l'aula. Pretén ser un suport atractiu per als nens per repassar a casa el que s'ha fet a classe, per descobrir coses noves que no s'han fet i per promoure la inquietud per aprendre i la iniciativa per aprendre per sí mateixos. Està pensat per fer-lo servir a casa però sense excloure l'aula en un moment donat, tant per treballar alguna activitat com per ampliar el temari.

Objectius:

• Situar cronològicament la prehistòria i la historia.

• Saber què és la prehistòria i la historia.
• Conèixer la manera de viure dels éssers humans en la prehistòria i la història.
• Conèixer la vida en els diferents moments històrics i valorar l'impacte que va tenir en el desenvolupament dels éssers humans.
• Distingir algunes de les restes més importants de la prehistòria i la història: pintura, escultura, tecnologia i artesania.
• Situar per èpoques objectes, construccions, invents i descobriments.

• Reconèixer l’escriptura com a pas de la prehistòria a la historia.
• Analitzar la informació d'una imatge.

Competències bàsiques:

Competència en el coneixement i la interacció amb el món físic
• Demostrar esperit crític en l'observació de la realitat mitjançant les fonts històriques.
• Assumir la importància que tots els éssers humans es beneficiïn del desenvolupament, sempre respectant el medi.

Competència comunicativa lingüística i audiovisual
• Utilitzar el llenguatge com a eina d'expressió i comprensió de la realitat històrica.
• Llegir i escriure per comprendre, compondre i utilitzar diferents tipus de textos amb intencions comunicatives o creatives diverses.

Competència matemàtica
• Aplicar els coneixements matemàtics a la mesura del temps.
• Adquirir el gust i el respecte per la certesa mitjançant el raonament.

Tractament de la informació i competència digital
• Adquirir destreses de raonament per transformar la informació en coneixement, per comprendre-la i integrar-la en els esquemes previs del coneixement.

Competència social i ciutadana
• Comprendre críticament la realitat, i reflexionar sobre els fets i els problemes socials i històrics.

Competències artística i cultural
• Conèixer les principals tècniques, recursos i convencions dels diferents llenguatges artístics, així com de les obres i manifestacions destacades del patrimoni cultural.

Competència d'aprendre a aprendre
• Adquirir consciència de les estratègies i les eines necessàries per comprendre la història.
• Augmentar de manera progressiva la seguretat per afrontar nous reptes d'aprenentatge.
• Adquirir consciència de les capacitats pròpies, i del procés i les estratègies que cal seguir per desenvolupar-les.

Competència d'autonomia i iniciativa personal
• Reelaborar plantejaments previs per elaborar noves idees sobre les cultures antigues.

Criteris d'avaluació:

• Explicar per què mesurem el temps.
• Definir què és la prehistòria i la història.
• Identificar i classificar les fonts històriques més importants.
• Descriure la manera de viure dels éssers humans en la prehistòria i la història.

• Explicar els beneficis que van aportar els diferents avenços al llarg de la historia.
• Relacionar el desenvolupament dels transports amb l’avenç de la societat.
• Situar per èpoques objectes, invents i descobriments, i reconèixer la importància que tenen per a les persones.
• Obtenir informació d'una imatge i interpretar-la.

RECURSOS I ACTIVITATS:

·         Link a “La línia del temps”, el curs en Popplet.

Esquemes de les unitats fets per mi i penjats per descarregar un cop completada la unitat i fet el següent punt ( sempre i quan sigui factible que els alumnes facin un esquema interactiu).

Voldria fer un esquema interactiu que els alumnes anessin completant.

Imatges il·lustratives corresponents a cada època amb petites explicacions relacionades amb el tema.

Personatges famosos de cada època.

Curiositats que no hagin sortit a classe.

Links a vídeos il·lustratius.

Fòrum de dubtes.

Links a activitats del JClick relacionades amb el tema.

Links a activitats de l’edu365 que complementin allò explicat a l’aula.

Links a jocs relacionats amb el tema.

Activitats de repàs de les unitats.

·         Presentació de treballs de cada unitat, individuals o en grup, de cada unitat que es puguin penjar al moodle; és a dir, que no hagin d’imprimir ni presentar en un USB.

Tests autocorrectius, uns sense límit d'oportunitats però amb límit de temps i no avaluables per a practicar i uns altres amb límit d’oportunitats i temps, on els alumnes puguin avaluar el seu progrés unitat a unitat, amb preguntes aleatòries que vagin canviant a cada nou intent i que guardi la nota màxima com a qualificació. Finalment fer un test de tot allò que han aprés al llarg de totes les unitats, com una mena d'avaluació final.